เลือกตั้งทำไม? เลื่อนวนไป เลื่อนออกไป
ตั้งแต่ อภิวัฒน์สยาม 2475 เป็นต้นมา การเลือกตั้งหมดความหมายสำหรับผู้เขียนแล้วจริงๆ โดยเฉพาะช่วงนี้ แม้ว่าการเลือกตั้งจะเป็นสิทธิขั้นพื้นฐานของประชาชนในระบอบประชาธิปไตยก็จริง แต่สิทธิพื้นฐานของประชาชนนั้น แม้จะมีการมอบเจตนารมณ์ให้กับรัฐโดยการเลือกตั้งที่ผ่านมาล่าสุดปี 2554 (ซึ่งแท้จริงแล้วล่าสุดคือ 2557หรือเปล่า? จะเห็นได้ว่าแม้รัฐบาลจะคืนสิทธิอันพึงมีให้กลับประชาชนแล้ว ก็กลับถูกกลุ่มคนบางคนมาขัดขวาง อาทิ ผู้หญิงที่ถือไฟฉายไปเลือกตั้งถูกขัดขวางในการออกไปใช้สิทธิ์ คำถามคือกลุ่มคนพวกนี้กลับมาเรียกหาการเลือกตั้งตอนนี้เพื่ออะไร?)แต่เมื่อสิทธินั้นได้ถูกยึดไป จนวันนี้ ปวงชนชาวไทยมองไม่เห็นว่าจะได้สิทธินั้นคืนเมื่อไหร่ ตลอดระยะเวลาเกือบ 20 ปี ที่ผู้เขียนอยู่ในประเทศไทยแห่งนี้ ได้เติบโตมากับรัฐบาล ที่มีการรัฐประหารถึง 2 ครั้ง มีรัฐบาลที่มาจากการเลือกตั้ง 3 ครั้ง มีเพียงครั้งเดียวที่ครบวาระ 4 ปี คือ ยุคนายกทักษิณ ชินวัตร สมัยแรก (แต่รัฐบาลปัจจุบันคงอยู่ครบ 4 ปี และไม่น่าจะอยู่วาระเดียว เพราะเห็นตอนนี้ผันแปรตัวเองเป็นนักการเมืองแล้ว)ชุมพล ศรีรวมทรัพย์ ได้เขียนลงในจุลสารเตรียมงานรำลึก 100 ปี ชาตกาล ป๋วย อึ้งภากรณ์ ได้น่าสนใจเป็นอย่างมากคือ ภาวะแช่แข็งประชาธิปไตย แม้คณะราษฎร จะมีความต้องการอันดีให้บ้านเมืองมีความเจริญทัดเทียม อารยประเทศ แต่การให้ความสำคัญกับระบบมากกว่าคน ทำ ให้ อำนาจการเมืองกระจุกตัวอยู่ในกลุ่มชนชั้นปกครอง ไม่มีการ ให้ความรู้ ปลูกฝังจิตสำนึก และให้ประชาชนได้เรียนรู้ทางการ เมืองอย่างจริงจังและต่อเนื่อง การใช้รัฐประหารเป็นเครื่องมือ หรือดึงต่างชาติเข้ามาเพื่อสร้างดุลอำนาจในประเทศปรากฏมาอย่างต่อเนื่อง เกิดภาวะ เสียนิสัยทางการเมือง สืบทอดมาถึง ปัจจุบันผู้เขียนเห็นว่าเป็นจริงเช่นนี้โดยไม่คัดค้าน และเห็นด้วยว่าแท้ที่จริงการปลูกฝังจิตสำนึก และให้ประชาชนได้เรียนรู้ทางการ เมืองอย่างจริงจังและต่อเนื่อง จะเปรียบเสมือนภูมิคุ้มกันชั้นเลิศ ที่จะทำให้ประชาชนตระหนักถึงสิทธิหน้าที่ของตน เมื่อนั้นการเลือกตั้งจะมีความหมายมาก แม้จะได้ยินผู้นำเผด็จการออกมาเลื่อนการเลือกตั้งไปอีกประชาชนต้องลุกขึ้นเรียกทวงสิทธิอันพึงมีของตนคืนมาแน่นอน เมื่อนั้นการเลือกตั้งประชาธิปไตยจะกลับมามีความหมาย อึ๊งภากรณ์ ม.-น. โ. (2557 มิถุนายน). 82 ปีอภิวัฒน์สยาม ถึงรัฐประหาร 2557. . กรุงเทพ ไทย: บริษัท ฟิล สไตล์ จำกัด.
 ตั้งแต่ อภิวัฒน์สยาม 2475 เป็นต้นมา การเลือกตั้งหมดความหมายสำหรับผู้เขียนแล้วจริงๆ โดยเฉพาะช่วงนี้ แม้ว่าการเลือกตั้งจะเป็นสิทธิขั้นพื้นฐานของประชาชนในระบอบประชาธิปไตยก็จริง
การเลือกตั้ง,อนินท์ญา ขันขาว